Дмитрий Бугров

**Дмитрий Бугров**, Дмитрий Геннадий улы Бугров,  (1966 елның 22 июле, Казан, ТАССР) — археолог, Татарстан җирлегендә тимер гасыры һәм урта гасырлар тарихы буенча белгеч. 2нче Тойгуҗа һәм Гөлек каберлекләрендә тикшерү эшләре алып барган. Тарих фәннәре кандидаты (*[[2006 ел|2006]]*). Габдулла Тукай исемендәге дәүләт премиясе лауреаты (*[[2016 ел|2016]]*).

## Тәрҗемәи хәле

1966 елның 22 июлендә Казанда туган. Вольск шәһәренең 12нче мәктәбен (*[[1983 ел|1983]]*), Казан дәүләт университетының тарих факультетын (*[[1999 ел|1999]]*) тәмамлаган. КДУның ССРБ тарихы кафедрасында шәхси уку планы буенча археология белгечлеге алган. «*Ык-Агыйдел елгалары арасында Пьяный Бор мәдәнияте тораклары*» () темасына кандидатлык диссертациясе яклаган (*[[2006 ел|2006]], фәнни җитәкче П.Н. Старостин*) .  1985-1987 елларда хәрби хезмәттә булган.
* 1991 елда ТР берләшкән дәүләт музееның (*[[2001 ел]]дан* ТР милли музее) советларга кадәрге чор  тарихы бүлегендә (1992 елдан крайның тарихы һәм археологиясе бүлеге, 2000 елдан археология бүлеге, 2003-2006 елларда фондлар бүлегендә) кече фәнни хезмәткәр, фәнни хезмәткәр, археология секторы мөдире, өлкән фәнни хезмәткәр.
* 2006 елдан  ТР ФА Ш. Мәрҗани исемендәге Тарих институтының археологик эзләнүләр милли үзәге (2014 елдан А. Халиков исемендәге Археология институты) фәнни хезмәткәр, өлкән фәнни хезмәткәр.

## Гыйльми эзләнүләре
Фәнни кызыксынулары — Идел-Чулман буйлары археологиясе (*б.э. 1 меңьеллыгының  1нче яртысы*).
1988 елдан башлап, мөстәкыйль рәвештә кыр археология тикшеренүләре уздыра. Иң әһәмиятлеләре:
* Ананьин мәдәниятенә караучы Саескан Тавы (Сорочьи Горы) шәһәрчеге (*[[1990 ел|1990]]*)
* Минзәлә каберлеге (*[[1998 ел|1998]]-[[1999 ел|1999]]*)
* Пьяный Бор мәдәниятенә караучы Тойгуҗа каберлеге (*[[1995 ел|1995]]-[[2000 ел|2000]]*)
* сармат чоры һәм монголгача чорга караучы Гөлек каберлеге (*[[2006 ел|2006]]-[[2007 ел|2007]]*)

#### ТР милли музеенда
ТР милли музеенда эшләгәндә «Сәүдә юллары чатында» (*[[1992 ел|1992]]*), «Иске музейда» (*[[1995 ел|1995]]*), «Татарстан музейлары хәзинәләре» (*[[1999 ел|1999]], [[Мәскәү]]*), «Татарстан хәзинәләре» (*[[2000 ел|2000]]*), «Татар дәүләтчелеге: борынгыдан бүгенгегә» (*[[2001 ел|2001]]*), «Югалган вакытны эзләү:  Г.А. Федоров-Давыдов истәлегенә» (*[[2001 ел|2001]]*), «Казан кирмәне: кичә,бүген, иртәгә» (*[[1993 ел|1993]]*), «Дәреслеккә иллюстрацияләр: борынгы җәмгыять, Борынгы Мисыр, Борынгы Греция» (*[[1994 ел|1994]]*), «Киммериялеләрнең замандашлары: Идел-Чулман буенда ананьин  мәдәнияте» (*[[1996 ел|1996]]*), «Таныш булмаган ил: Болгар чоры алдыннан Идел-Чулман буйлары» (*[[1997 ел|1997]]*) күргәзмәләрен оештыруда катнаша. ТР милли музее даими эспозициясенең фәнни концепциясен язучы авторлар  төркемендә эшли: «Болгар чорына кадәрге ара (*иң борынгы заманнардан б.э. VIII гасырына кадәр*)» бүлеге (*[[1991 ел|1991]]*), «Татарстанның борынгы тарихы» бүлеге (*кереш өлеш һәм Татарстанның борынгы һәм урта гасырлар тарихы экспозициясенең концепциясен гомуми мөхәррирләү*) (*[[2001 ел|2001]]*).

#### Археология институты
Археология институтында (*[[2014 ел]]га кадәр* ТР ФА Ш. Мәрҗани исемендәге Тарих институтының археологик эзләнүләр милли үзәге)  «Ауразия далаларының урта гасырлар археологиясе» конгрессының оештыру корылтаена (*[[2007 ел|2007]], [[Казан]], [[Казан кирмәне|Кирмән]]*) «Татарстан археологиясе» күргәзмәсен оештыруда, «Болгар цивилизациясе музее» экспозициясен булдыру концепциясен әзерләүдә (*[[2010 ел|2010]]-[[2013 ел|2013]], [[Болгар]], «[[Болгар]]» дәүләт тарих-археология музей-тыюлыгы*), ТР археологиясе музее экспозициясен булдыру концепциясен төзүдә (*[[2012 ел]]дан хәзергәчә, [[Казан]], [[Казан кирмәне|Кирмән]]*) катнаша.

## Фәнни хезмәтләре
 Фәнни хезмәтләре исемлеге 

## Бүләкләре, мактаулы исемнәре
* 2016 Г. Тукай исемендәге дәүләт бүләге – «Болгар цивилизациясе. Меңьеллыкларга сузылган юл» сәнгать- пространство экспозиция инсталляциясен иҗат иткән өчен (*коллектив эчендә*).

## Әдәбият
# Археологи Волго-Уральского региона. Справочник. Уфа: «Гыйлем», 2002.

## Сылтамалар
*    Төрки-татар дөньясы (Ш. Мәрҗани исемендәге институт) сайты
*  А. Халиков исемендәге Археология институты сайты 

## Искәрмәләр


Төркем:Тарих фәннәре кандидатлары
Төркем:Татарстан тарихчылары
Төркем:Казан университетын тәмамлаучылар
Төркем:Татарстан археологлары